Ay qız (Çoban Məhəmməd)
Pünhan qulluğuna namə göndərdim, 
Oxuyub mətləbim qanasan, ay qız!
Mən yazığı saldın eşq ataşına,
Səni də od tutub yanasan, ay qız!

Bahar olcaq bağlar bara yeridi,
Xəstə könlüm intizara yeridi,
Sənan Quran aldı, nara yeridi,
Mən ondan betərəm sanasan, ay qız!

Məhəmmədin canı yolunda qurban, 
Dərdini çəkməkdən olub bağrı qan. 
Tamaşan tovuzdu, qırımın tərlan, 
Göllərdə çalxanan sonasan, ay qız!
Qoşmalar